Publication: Magyar Közlöny
Issue: MK-2000-88 (Year: 2000, Number: 88)
Era: 1990-2004
Section: szerint ez a gyakorlat — figyelemmel az 1993. évi III. törvénynek azon rendelkezésére, amely szerint, ha a jogosult a
Paragraph Index: 1094

szerint ez a gyakorlat — figyelemmel az 1993. évi III. törvénynek azon rendelkezésére, amely szerint, ha a jogosult a személyi térítési díj összegét vitatja vagy annak csökkentését, illetve elengedését kéri, az intézményvezető által adott értesítés kézhezvételétől számított nyolc napon belül a fenntartóhoz fordulhat, aki ilyen esetben határozattal dönt a személyi térítési díj összegéről — a jogállamiságból fakadó jogbiztonság követelményének megsértésén túl visszásságot idéz elő a gondozottak jogorvoslathoz fűződő alkotmányos jogával összefüggésben is. III. A Szabolcs-Szatmár-Bereg Megyei Önkormányzat Szociális Foglalkoztató Intézetében az intézményi jogviszony keletkezésekor a gondozottakkal — függetlenül attól, hogy a gondozott gondnokság alatt áll vagy sem — aláírattak egy nyilatkozatot, amely szerint „az otthon gondozottja hozzájárul ahhoz, hogy megtakarított pénzét közös takarékbetétben helyezzék el, valamint a betétje utáni kamatot közös rendezvények és beszerzések céljára használják fel”. A vizsgálat megállapítása szerint az otthon által kialakított gyakorlat, amely mellőzi a gondnokság alá helyezett gondozottak jogait és törvényes érdekeit védő, törvényben előírt garanciális rendelkezések egyidejű alkalmazását, a jogállamiságból fakadó jogbiztonság alkotmányos elvének sérelmén túl visszásságot idézett elő a gondozottak tulajdonhoz való jogával összefüggésben. Az otthon házirendjének V. fejezete arról rendelkezett, hogy a gondozottak személyes szükségletre elhelyezett pénzéből csak előzetes egyeztetés után és igazgatói engedéllyel lehet felhasználni. A Polgári

Source: https://magyarkozlony.hu/hivatalos-lapok/63892c428cf7f1b210cc6c71652ac2f56b85705e/dokumentumok/98a4f1bd82a98352d2f45a14582d24042e49826a/letoltes